30. Lisaks märgib kolleegium, et arusaamatuks jääb AS-i S kaasamine menetlusse kolmanda isikuna, kuna esitatud asjaolude järgi ei saa olla tema vastu nõudeid ei hagejal ega kostjal. Asjaolu, et vaidlus võib mõjutada tema suhteid müüjaga, ei saa olla kaasamise aluseks, st kolmandat isikut ei saa kaasata menetlusse sisuliselt menetlusse kaasatud teise kolmanda isiku poolel. Asja uuel läbivaatamisel tuleb kaaluda AS-i S menetlusest eemaldamist TsMS § 216 lg 5 alusel.